ไทยกลับจากสหรัฐฯติด “โควิด-19” เพิ่ม 1 ราย ดันป่วยสะสมแตะ 3,523 คน ไร้เสียชีวิต
ไทยกลับจากสหรัฐฯติด "โควิด-19" เพิ่ม 1 ราย ดันป่วยสะสมแตะ 3,523 คน ไร้เสียชีวิต
27 ก.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (27 ก.ย.63) ระบุว่า พบผู้ป่วยยืนยันติดเชื้อรายใหม่เพิ่มเติมอีก 1 ราย เป็นผู้ที่เดินทางมาจากสหรัฐอเมริกา และเข้าพักยังสถานที่เฝ้าระวังที่รัฐจัดให้ (State Quarantine)
สำหรับจำนวนผู้ป่วยยืนยันสะสมล่าสุดอยู่ที่ 3,523 ราย เป็นผู้ป่วยที่ติดเชื้อภายในประเทศ 2,445 ราย และผู้ป่วยที่ตรวจพบในสถานกักกันที่รัฐจัดให้ 585 ราย และวันนี้มีผู้ป่วยรักษาหายแล้วรวมเป็น 3,367 ราย ยังมีผู้ป่วยรักษาตัวอยู่ในโรงพยาบาล 97 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย
